stanford-oval/wikipedia huggingface dataset:
בין כרכור לסינגפור
רקע

הסדרה מתמקדת בהבדלים בחיים בין סינגפור לישראל (כרכור נבחרה עקב החריזה של שמה עם סינגפור, אך היא מסמלת את כלל ישראל).
שתי המדינות יוצאות לכאורה מנקודות פתיחה דומות: שתיהן מדינות קטנות, מעוטות משאבים (אוצרות טבע מועטים), גודל אוכלוסייה דומה (8.712 מיליון בישראל ב-2017, 5.612 מיליון בסינגפור ב-2017 גם כן), בעלות מקורות מים מועטים, צפופות יחסית למדינות המערב, בעלות רוב שולט עם מיעוטים גדולים (יהודים מול ערבים בישראל, סינים מול הודים ומלזים בסינגפור), ומוקפות בשכנות מוסלמיות המפגרות מהן במדדים רבים. כמו כן, סינגפור שנוסדה בתצורתה הנוכחית בשנות ה-60 ראתה בישראל מודל לחיקוי, כמדינה קטנה מוקפת אויבים שהחינוך בה הוא ערך עליון. על אף יתרונות רבים שיש לישראל, סינגפור עקפה אותה במספר מדדים בינלאומיים, והכט מעוניין לגלות כיצד הם עשו זאת, ומה אפשר ללמוד ממנה.
הסדרה > פרק 1

פרק זה מתמקד במערכת החינוך הסינגפורית, שתלמידיה ממוקמים גבוה בדירוגים הבינלאומיים. הפרק מתעסק גם בזכאות לדמי אבטלה, כאשר בסינגפור המדינה לא ממהרת להעניקם למובטלים, (לרבות מבוגרים), שעוד יכולים לעבוד, ומכווינה אותם להתפרנס, גם אם לא במשלוח ידם.
הסדרה > פרק 2

פרק זה מראה כיצד "עושים שלום" בסינגפור על ידי העסקה הוגנת של עשרות אלפי פועלים מלזים הבאים מדי יום לעבוד למחייתם בסינגפור.
הסדרה > פרק 3

פרק זה עוסק בהתמודדות עם פשיעה, צמצום הקטל בכבישים ומה עושה המדינה כדי לעודד זוגות צעירים להינשא.
הסדרה > פרק 4

פרק זה מתמקד במנהיגות של סינגפור, ומובא בו ריאיון נדיר שערך הכט עם מייסדה של סינגפור לי קואן יו, שלא הרבה להתראיין לתקשורת המערבית, שכן זאת נהגה לגנות אותו על יד הברזל ששלטונו מפעיל במדינתו, וכן על כך שלמעשה הוא לא מנהיג דמוקרטי. לי טען ש"הם לא מבינים שמה שמעניין אותי זה לא להיות פוליטיקלי קורקט, אלא להיות קורקט, לעשות אך ורק מה שטוב לארצי."
הסדרה > שיטות התנהלות בסינגפור

הכט מביא דוגמאות לבעיות עימן מתמודדים בסינגפור וכיצד הם פותרים אותן.
דוגמאות לכך הן הרחבת שטחה של סינגפור על ידי ייבוש ים בעזרת הזבל שנאסף במדינה (בניגוד לחירייה בישראל לדוגמה), התמודדות עם תאונות דרכים באמצעות הגבלת המהירות שרכבים מסחריים רשאים לנסוע בהן בעזרת מנורה (המחוברת לספידומטר) המהבהת אם הרכב נוסע מעל המהירות המותרת, מה שגורר הטלת קנס של 500 דולר. בסדרה ישנה התייחסות לענישה הקשה המונהגת בסינגפור. מסופר כי הטיול השנתי הראשון של ילדי כיתה א' הוא לבית הסוהר היחידי במדינה, בה צופים בתנאי המחיה הקשים, וכן בהצלפה (עונש הקיים בסינגפור) על בובה. הכט אומר כי "לאחר החוויה המעצבת הזאת, צריך מעט מאוד משטרה ברחובות", בהתייחסו לכך שלא נראה כי יש נוכחות משטרתית רבה ברחבי העיר, בניגוד למה שהיה מצופה ממדינה כזאת. הוא גם מזכיר כי בכלא "רוצחים, אנסים וסוחרי סמים הם תולים עד צאת נשמתם", וכי יש שם בסביבות 80 הוצאות להורג בשנה, לא מדברים כל כך בתקשורת, אבל כולם יודעים. עוד סוגיה היא שמירה על הניקיון. החקיקה נוקשה, ומי שמשליך אשפה ברחוב נקנס, וכן שמו יפורסם ברחבי המדינה כאחד שלכלך כדי לביישו ברבים, והוא יחויב לנקות בעצמו מרחבים ציבוריים עם אפוד כתום שיסמן כי הוא עושה זאת כעונש.
הסדרה > "דמוקטטורה" מול "הפקרוקרטיה"

הכט מתייחס למודל הסינגפורי ה"דמוקטטורי" (קרי דמוקרטיה רק למראית עין כשבפועל היא אינה מיושמת בסטנדרטים המערביים, אך מתוך כך מייצרת מערכת מתפקדת המיטיבה עם אזרחיה באם אלו עומדים בכללים שקבעה המדינה), לבין ה"הפקרוקטיה" הישראלית (משמע שלטון שאף שהוא דמוקרטי, הוא מתנהל בצורה מופקרת, אליבא דהכט). לאורך הסדרה מוצגים סקרים שנערכו בישראל לגבי סוגיות הנוגעות לטיפול בבעיות לפי המודל הישראלי כנגד זה הסינגפורי (כגון תשלום קצבאות למשפחות מרובות ילדים הקיימת בישראל אך לא בסינגפור). בחלקם הצביעו הרוב בעד הפתרון הסינגפורי, ובחלקם הועדפה השיטה הישראלית.
הסדרה > המטבע - דמוקרטיה

הכט מתייחס לכך שהשלטון בסינגפור אינו דמוקרטי באמת (אף שיש בחירות, הן סמליות ומפלגת השלטון קובעת מראש מה יהיו התוצאות),והחקיקה נוקשה. הוא אומר שהמחיר שהסינגפורים נאלצים לשלם עבור השלטון המיטיב עמם בפרמטרים רבים של חייהם בחירותם ובדמוקרטיה. בסוף הוא מגיע למסקנה כי הציבור במדינה נכון לשלם מחיר זה עקב כך שהשלטונות הגונים איתם.
הסדרה > סיכום

הכט טוען כי הוא עשה זאת מתוך אהבה לישראל כי הוא רוצה להפוך אותה למקום טוב יותר. הוא עצמו טען כי לא היה יכול לחיות בסינגפור אפילו לשבע דקות, וכי יש דברים שהוא מבין שלא מתאימים לישראלים (דוגמת עונש המוות הנהוג בסינגפור על עבירות רצח, אונס וסחר בסמים), אך ניתן לשנותם גם אם לא בדיוק לפי בכללים בסינגפור (כמו החמרת הענישה).
ראו גם

בין אריזונה לנס ציונה
הערות שוליים

↑  "לא הייתי יכול לחיות בסינגפור שבע דקות", באתר ynet, 25 ביולי 2004
דוקוסלב

| --- | --- |

 סוגה:  בידור, דוקומנטרי
 יוצרים:  דוד גורפינקל 
 בימוי:  עדי בנימינוב 
 ארץ מקור:  ישראל 
 שפות:  עברית 
 מספר עונות:  7 
 מספר פרקים:  50 
 הפקה
 חברת הפקה:  פנאי פלוס ומגזין רייטינג
 מוזיקה:  דני רייכנטל
 אורך פרק:  כ-30 דקות
 שידור
 רשת שידור:  HOT בידור ישראלי, ערוץ 8, KidZ
 תקופת שידור מקורית:  2005–2013
 קישורים חיצוניים
 אתר רשמי
 
דוקוסלב היא תוכנית טלוויזיה דוקומנטרית ישראלית ששודרה ב־HOT בידור ישראלי במסגרת פרויקט סטודנטים[דרוש מקור]. שהציגה סקירה ביוגרפית על ידוענים שונים.
פירוט כללי

במהלך התוכנית מדברים אנשים על ידוען מסוים ומראים את התחנות בהן עבר הידוען עד שהגיע לצמרת הבידור, כפי שקורה בכל חומר דוקומנטרי הדבר נעשה דרך קטעי ארכיון, וראיונות עם קרובי הידוען.
פירוט כללי > עונה ראשונה

בסוף 2005 החלה העונה הראשונה של התוכנית. בין המפורסמים שכיכבו בתוכנית: תמי בן עמי, צביקה הדר, סאבלימינל והצל, זהבה בן, אבי ביטר, קובי אוז, ריקי גל, דנה אינטרנשיונל, נינט טייב, רוני סופרסטאר, מיכל ינאי, יעל בר זוהר, מיקי בוגנים, שרית חדד, עברי לידר, יהודה לוי, אילנה אביטל, פנינה רוזנבלום, מירי בוהדנה, גלי עטרי, אורנה ומשה דץ, לינור אברג'יל, דודו טופז (לפרק זה נוספו בהמשך מספר דקות נוספות לאחר מותו של טופז ב-2009), ריימונד ויעל אבקסיס, צביקה פיק, שירז טל, נינה ברוש (ויק) ונועה תשבי.
פירוט כללי > עונה שנייה

ב-9 בנובמבר 2006 החלה העונה השנייה. בין המפורסמים שבהם עסקה עונה זו: שושנה דמארי, אלי ומריאנו, ריטה, שירי מימון, צביקה הדר, אייל גולן, אביב גפן, עופר לוי, טובה חסין, שלישיית מה קשור, בר רפאלי, הראל סקעת, קיציס ופרידמן, עפר שכטר, מיה דגן, דידי הררי והיהודים.
פירוט כללי > עונה שלישית

ב-1 בינואר 2007 החלה העונה השלישית, שבה הופיעו: מורן אטיאס, צופית גרנט, גלית גוטמן, שרית חדד, יגאל שילון, עפרה חזה, שלמה ארצי, הדג נחש, ארז טל, עוזי חיטמן, ענבל פרלמוטר, שרון חזיז, היי פייב, אילנית לוי, קורין אלאל, אסי כהן, רותם אבוהב, שלומי שבת, אורנה בנאי וירדנה ארזי.
פירוט כללי > עונה רביעית

בתחילת פברואר 2008 שבה התוכנית לעונה רביעית, בה סוקרו בין היתר: בעז שרעבי, יוני בלוך, אדיר מילר, אורי גוטליב, דן שילון, אתניקס, משינה, שוש עטרי, יפה ירקוני, עודד מנשה.
פירוט כללי > עונה חמישית

ב-21 ביולי 2008 החלה העונה החמישית, שבה הופקו דוקוסלב לאמנים הבאים :
מירי בוהדנה, דודו דותן,  ארקדי דוכין, אילנית, כנסיית השכל, מירי מסיקה, רן דנקר ,אושרי כהן, מוש בן ארי, קובי פרץ, עדי הימלבלוי, מייקל לואיס, קרן פלס ותום אבני.
פירוט כללי > עונה שישית

ב-4 בינואר 2009 החלה העונה השישית, ובה שודרו הדוקוסלבים לאנחל בונני, אברי גלעד, ישי לוי, מיקי בוגנים, דנה אינטרנשיונל, אניה בוקשטיין, גורי אלפי ויעל בר זוהר.
פירוט כללי > עונה שביעית

העונה השביעית עלתה לשידור ב-4 בפברואר 2013 (כ-4 שנים לאחר העונה השישית), ובה הוקדשו פרקים לבר רפאלי, דודו אהרון, אסי עזר, שני כהן, שרית חדד, משה פרץ, גל גדות, שלומי קוריאט, דנה פרידר, טל מוסרי, אליקו, דודו טסה, מירי מסיקה ועומר אדם.
דוקוסלב קלאסיקה

לרגל יום העצמאות ה-61 של מדינת ישראל בשנת 2009, הופקו מספר פרקים מיוחדים של התוכנית תחת השם "דוקוסלב קלאסיקה", אשר הוקדשו לידוענים ותיקים ומשפיעים בעלי קריירה של כמה עשרות שנים. בהם: יהורם גאון, גילה אלמגור, ספי ריבלין (לפרק זה נוספו מספר דקות לאחר מותו של ריבלין בסוף 2013), ציפי שביט, ירון לונדון, יהונתן גפן, אריק לביא, דני סנדרסון ולהקת תיסלם.
דוקוסלב פעמיים

במהלך שנות קיום התוכנית, הופקו פרקים נוספים למספר מפורסמים להם כבר הוקדש פרק בעונות קודמות. בהם:
מיקי בוגנים: 2005 ו-2009.
נינט טייב: 2005 ו-2008.
מירי בוהדנה: 2005 ו-2008.
דנה אינטרנשיונל: 2005 ו-2009.
יעל בר זוהר: 2005 ו-2009.
בר רפאלי: 2006 ו-2013.
שרית חדד: 2007 ו-2013.
חולצת דוקוסלב

בשנת 2009 הוציאה חברת האופנה TNT בשיתוף עם עמותת עלם חולצה (בצבעים שחור ולבן) הנושאת את הכתובית "גם אני שווה דוקוסלב".
החולצה נמכרה במחיר סמלי של 30 שקלים וכל הכספים ממכירת החולצות נתרמו במטרה לסייע לנוער בסיכון.
הערות שוליים

↑  דוד שליט, ‏איפה הטראש?, באתר גלובס, 3 בינואר 2006
↑  רותה קופפר, מיכל ינאי כפי שכן הכרתם, באתר הארץ, 17 בדצמבר 2005
↑  דוד שליט, ‏תמיד אישה, באתר גלובס, 29 בנובמבר 2005
↑  טלוויזיה סופ"ש, באתר גלובס, 8 בפברואר 2007
↑  סמדר שילוני, "דוקוסלב" עם בר רפאלי: בואו נחזור לפרופורציות, באתר ynet, 5 בפברואר 2013
↑  ynet, סקעת בגיל שש, באתר ynet, 28 בינואר 2007
↑  תיגל נשיא, עכבר העיר, הכל אודות מיה, באתר הארץ, 21 בפברואר 2007
↑  תיגל נשיא, עכבר העיר, חם מהתנור, באתר הארץ, 1 בינואר 2007
↑  תיגל נשיא, עכבר העיר, שבע השנים הרעות, באתר הארץ, 22 בפברואר 2007
↑  הערב בטלוויזיה / יום שני 12.3.07, באתר גלובס, 12 במרץ 2007
↑  HOT בידור ישראלי, דרך משלו, באתר ynet, 3 באוגוסט 2008
↑  ערן בר-און, דוקוסלב במנהרת הזמן, באתר ynet, 4 במרץ 2009
דגם החולצה בצבע השחור
שוברי גלים

ערך זה עוסק בסדרת טלוויזיה המשודרת בערוץ הילדים. אם התכוונתם למשמעות אחרת, ראו .
| --- | --- |
לוגו התוכנית של הסדרה שוברי גלים
לוגו התוכנית של הסדרה שוברי גלים
 סוגה:  דרמה, דרמת נעורים 
 יוצרים:  אילן רוזנפלד, שירה אלון, מרקו כרמל, אסתר נמדר תמאם, טמירה ירדני, רז יובן (עונה 2), יזהר הר לב (עונה 2)
 כותבים:  אילן רוזנפלד, שירה אלון, רז יובן, תמר מנשס, ניצן שורף, יזהר הר לב (עונה 2), שירי צוק (עונה 2)
 בימוי:  מרקו כרמל, דקלה אלקסלסי (עונה 2), דורי טפר(במאי עריכות)
 שחקנים:  יהונתן בשן,/ דקלה זקס,/ אביב בן אור,/ נתנאל טרבלסי,/ אלה ארמוני,/ הילה הרוש,/ מוריס כהן,/ ליאת אקטע,/ אנחל בונני,/ טל מוסרי,/ דנה פרידר,/ נואל ברקוביץ',/ מי-רן מנקס,/ גפן ברקאי,/ דניאל דמידוב,/ דולב מסיקה,/ מיכאל אלוני.
 פסקול:  טל ירדני
 ארץ מקור:  ישראל
 שפות:  עברית
 מספר עונות:  2
 מספר פרקים:  104
 הפקה
 מפיק:  מפיקים אחראים: טמירה ודודו ירדני נאוה קולטון (עונה 1), עינת זילבר-דמארי (עונה 1), לימור אבקסיס (עונה 2), אופיר רבינוביץ' (מפיק אחראי yes, עונה 2)
 מפיקים בפועל:  תמר זילבר (עונה 1), אסף גורדון (עונה 2)
 חברת הפקה:  טדי יזמות והפקות 
 עורכים:  מוטי וידן (עונה 1), דנה ירדני ליכטר (עונה 1), אורן נבות, שמרית נור, דגנית אטיאס גיגי (עורכת אחראית yes), שמעון ספקטור (עונה 1), בן סנדלר, ענת סלע (עונה 2), אלון ימין (עורך אחראי, עונה 2)
 אתר צילומים:  חוף מכמורת, אולפני ברודקאסט, חוף פולג (עונה 2), כפר שמריהו (עונה 2)
 צלמים:  עמית יסעור (עונה 1), מרסלו זילברפדן (עונה 1), רועי ויסל (עונה 1), אמנון זלאייט (עונה 2), רועי פרג' (עונה 2), נועם טייח (עונה 2)
 בעלי תפקידים נוספים:  ליהוק: גלית אשכול עורכת תסריט: אסתר נמדר תמאם
 מוזיקה:  טל ירדני
 אורך פרק:  כ-21 דקות
 שידור
 רשת שידור:  ערוץ הילדים, FOMO
 תקופת שידור מקורית:  22 ביוני 2014 – 3 בפברואר 2016
 קישורים חיצוניים
 העמוד הרשמי של שוברי גלים בפייסבוק
 דף התוכנית ב-IMDb
 
שוברי גלים היא סדרת נעורים ישראלית ששודרה החל מ-22 ביוני 2014 ועד 3 בפברואר 2016 בערוץ הילדים למנויי yes, למשך 2 עונות ו-104 פרקים. הסדרה הופקה על ידי חברת "טדי הפקות" ובוימה על ידי מרקו כרמל ו דקלה אלקסלסי (עונה 2). את שיר הנושא של הסדרה כתב אילן רוזנפלד, שהוא חלק מיוצרי הסדרה, בביצוע של גיא מנטש ויהל דורון. הסדרה עלתה לשידור מחדש ב-12 במאי 2019 בערוץ הילדים ללקוחות פרטנר TV ובסלקום tv וזמינה לצפייה ב-yesVOD Kids ובספריית ה-VOD של HOT.
עלילת הסדרה מתרכזת בחוף בשם צ'ילי, ומסופר בה על אהבות, קשיים, אכזבות, לאחר שחבורת נערים מוצאת אוצר קבור בים, ואחד מהם נהרג בתאונת גלישה, במקום נקרא "פיק השטן".
סקירת סדרה

| עונה | עונה | פרקים | פרקים | שודרה לראשונה (ישראל)> הפרק הראשון | שודרה לראשונה (ישראל)> הפרק האחרון |
| --- | --- | --- | --- | --- | --- |
|  | 1 | 50 | 50 | 22 ביוני 2014 | 14 באוקטובר 2014 |
|  | 2 | 54 | 54 | 14 ביוני 2015 | 3 בפברואר 2016 |
עלילה > עונה 1

עלילת הסדרה מתרכזת בים, בחוף צ'ילי, ומציגה את סיפורה של חבורת בני נוער גולשים, והבעיות והקשיים שנתקלים בהם במהלך הסדרה.
לחבורה מתברר כי החוף הוא מסוכן, ומיועד לסגירה, קיבלו צו שבעוד 30 ימים החוף ייהרס.
יעל הסקרנית, שרוצה לדעת את האמת מאחורי תאונת הגלישה של אביה, שאמה לא רוצה להגיד לה, פונה לנעם, שבא לשכנע את דבש לצלם את הסרט על החוף, שאומר לה לשכנע את דבש לצלם כאן את הסרט ולעזור לנאור, כוכב הסרט רוצה לגלוש אך הוא מתנגד לכך.
יעל מציעה לחבורה להיעזר בסרט, בכיכובו של נאור לוין, שאינו יודע לגלוש. צילומי הסרט ידחו את ההריסה, ויוסיפו להם זמן חשיבה על איך להציל את החוף. נאור מגיע לחוף אחרי שכנועים רבים של הסוכן, ובדרך קורים דברים לא נעימים, לבסוף יעל משכנעת את נאור ללמוד לגלוש, ונאור נדלק על יעל שחושב שהיא בעניין שלו. יעל מביאה את נאור לקומזיץ של החבורה, ודברים מוזרים מתחילים לקרות.
יעל ממשיכה לנסות ללמד את נאור לגלוש, ולבסוף נכנע ומתחיל ללמוד לגלוש. מורנו מספר לנאור שקבע עם במאי הסרט לראות אותך גולש, בזמן שנאור לא יודע לגלוש, החבורה מנסה למצוא רעיון כדי שהסרט לא יבוטל, לבסוף עומרי מחליף את נאור בגלישה, והבמאי לא שם לב להבדל.
מורנו שם לב שלא נאור גלש, ואחרי שכנועים רבים של נאור, קבע עם הסוכן שעומרי יחליף אותו בגלישה. אמה של יעל ראתה בעיתונים את יעל ונאור בתמונה, והשתכנעה שהחבר החדש שלה הוא סלב, יעל כבר הייתה אמורה ללכת עם עומרי, אבל יעל סיפרה לנאור על המצב ונאור אמר לה לשכנע את עומרי שיגלוש במקומו, בתמורה שיבוא אִתה לארוחת ערב עם אמה. בסוף העונה יעל מבינה שהיא אוהבת את עומרי והם נהפכים לזוג.
בונדר שולח את לארה לרחרח קצת בחוף, לצלם תמונות, ולברר מה עושה שפירו עם אחייניו על החוף, ומספר לבונדר שמחפש אוצר שכל הזמן מלמל מתוך שינה כאשר הוא במעצר. שפירו לוקח מהר את בוני ובבר, ומתכננים לברוח מהחוף כמה שיותר מהר, וכשהתקרבו למכונית, היא התפוצצה.
לבסוף התברר שצ'ילי חי יחד עם דייג זקן שמצא אותו וגר אִתו עד מות הדייג.
העונה הראשונה מסתיימת כאשר האנשים שצריכים להרוס את חוף צ'ילי מגיעים, ובזכות נאור שהעלה ליוטיוב סרטון שבו הוא קורא לאנשים להפגין מול המועדון.
דמויות > ראשיות נוספות

דבש (מוריס כהן): גולש לשעבר, "האבא של החוף". עוזר לכל חבורת הנוער, ותמיד שם לצידם. גר בחוף. נחטף יחד עם השופט של התחרות ובסוף משתחרר. חושן מתחילה איתו משום שאצלו נמצאת התיבה הפריט של בית המקדש אך בסוף אינה התיבה של בית מקדש השני. קווין רובין שיחק את הדמות בגרסה הצעירה.
נעם פסח (מיכאל אלוני) (עונה 1): גולש לשעבר, שגלש מגיל קטן עם חבריו, לפעמים גם פחד. כיום במאי, מבטיח ליעל לספר את האמת מאחורי תאונת הגלישה של אביה, בתמורה לצילומי הסרט על החוף, וללמד את נאור לגלוש. הוא דיבר עם טלי ולארה נתנה לו מכה חזקה בצוואר והוא כרגע נמצא מאושפז בבית החולים, ללא הכרה. בסוף חוזרת לו ההכרה. מכור לסוכריות "טיקטק". ניב שטיינגרט שיחק את הדמות בגרסה הצעירה.
מורנו (אורי פפר) (עונה 1): סוכן משחק. הוא מייצג את נאור בסרט חדש על גולשים ומיצג את רומי ובנזין בקמפיין בגדי הים.
טלי בראנקו (ליאת אקטע): אמא של יעל. הייתה נשואה לצ'ילי. יעל הסתירה ממנה את היותה כגולשת אבל בסוף היא מגלה זאת. בסוף היא פוגשת את צ'ילי כי בסוף הוא לא מת. בעונה השנייה טסה לקוסטה ריקה, בסוף העונה השנייה חוזרת ומתגלה שהיא בהריון מצ׳ילי. שרון בן דוד שיחקה את הדמות בגרסה הצעירה.
צ'ילי בראנקו (אנחל בונני) (עונה 1): גולש אגדי שנעלם, אבא של יעל. נשוי לטלי. יצר קשר לפני חצי שנה עם נעם בניסיון לגלות מי ניסה לרצוח אותו באחד הפרקים מגלים שהוא זה שגנב והחביא את הזהב ושיקר לגבי זה שהוא לא זוכר כלום. בונדר ניסה להרוג אותו. בעונה השנייה טס לקוסטה ריקה, בסוף העונה השנייה מתגלה על ידי טלי שהיא נכנסה להריון ממנו. שחר קאיקוב שיחק את הדמות בגרסה הצעירה.
רוזי (סבטלנה דמידוב) (עונה 2): אימו של גוצ'י, מנקה בבית של עשירים.
אבטליון ונפתלי (טל טירנגל ויורן דוידי) (עונה 2): זוג חסידי ברסלב שמחפשים את היורש של "הרבי דובי" מצפת. בסוף חצי הראשון הם מגלים שהנצר היא ניקו. עזרו לניקו ולחבריה לנצח את לאצי וחברו.
עופרה בונדר (אוולין הגואל) (עונה 2): מקימת מועדון החדש שוברי גלים. האמא החורגת של אסיה. בעלת בובת סמור בשם מני, אשר היא חושבת שהוא אמיתי. סוחטת את עומרי ונאור. אחותו הגדולה של בונדר. אסיה ועומרי מנסים להפיל אותה וגילו שהיא פושעת. התגלה שבונדר ניצל אותה והיא ואסיה השלימו.
דמויות > דמויות משניות

בוני (עומר פרלמן): ארכאולוג, אחיו של בבר ואחיינו של שפירו. ביחד הם הופכים לעוזרים של שפירו, מאוהב בניקו. בעונה השנייה מתמנה כאחראי על מוזיאון העתיקות של סילביה יחד עם בבר.
בבר (גיא שפע): ארכאולוג, אחיו של בוני ואחיינו של שפירו. ביחד הם הופכים לעוזרים של שפירו. בעונה השנייה מתמנה לאחראי על מוזיאון העתיקות של סילביה ביחד עם בוני.
צביקה בוקובסקי (פיני קידרון) (עונה 1): אבא של מקסים. בחצי השני של העונה רוצה ללמוד לגלוש, אך העניינים מסתבכים.
צפריר (דורון ביטון) (עונה 2): הבוס של בנזין בחנות לגלישה. עובד בשביל חושן, אשר סוחטת אותו.
ניצה (מיכל ינאי) (עונה 2): אמא של דפני ואלי האחות הגדולה של דפני. נראה שלא אכפת לה מדפני. השפילה את דפני מול "גוצ'י" במסיבת יום ההולדת של דפני. מתייחסת רק לאלי.
אלי (מונדה קנצפולסקי) (עונה 2): אחות הגדולה של דפני אוהבת להציק ולרדת על דפני, אמה מתייחסת רק אליה.
דמויות > הרעים

אסי בונדר (טל מוסרי): עבריין שלרוב פועל עם לארה הקשוחה. מחפש את שפירו. לארה פוצצה לו את המכונית ולאחר מכן נחשב מת. בעונה השנייה מתגלה שהוא עדיין בחיים (אף אחד לא יודע את זה חוץ מחושן ועופרה) והוא מוצג כאיש עם תחבושות בבית חולים, ששמו המזויף הוא דוד. הוא הורג את כל מי שמגלה שהוא בחיים. האח הקטן של עופרה. נתפס על ידי אסיה ודפני. נכנס לכלא בסוף עונה 2 לאחר שנפל לקורבן לתעלול של דפני.
שפירו לוי (אולג לוין) (עונה 1): עבריין שישב בכלא. לאחר שמשתחרר, בוני ובבר אחייניו הופכים להיות העוזרים שלו, ביחד הם מגיעים לחוף צ'ילי, וגרים שם בתוך קרוון ובחצי השני של העונה הראשונה עוזב את אחיינו.
לארה "הקשוחה" בק (יאנה יוסף) (עונה 1): מאחדת כוחות עם בונדר, שביחד הם עבריינים. פועלת לפי התנאים שלו אבל לפעמים היא לא פרייאירית. פוצצה את בונדר במכונית. בחצי השני של העונה הראשונה עובדת עם עומרי ונתפסת על ידי המשטרה.
חושן הר ציון (דנה פרידר) (עונה 2): עוזרת לנאור בתוכנית החדשה שקיבל מעופרה. התסריטאית והבמאית של נאור. גייסה את בנזין, עומרי, ניקו, יעל ושחר במטרה לעזור לנאור. מחפשת את לוח החושן כי אבא שלה אמר לה לפני שהוא מת בנסיבות מפתיעות. ירתה לאריאל חץ ברגל לאחר שגילתה שגנב לה את גלשן הפרימיום שלה. במהלך צילומי סדרה ניסתה חושן להרוג את עומרי. בהמשך היא מקבלת כדור מבונדר מכיוון שהם מצאו את האבנים והלוח והוא לא אוהב שותפים, לא ידוע מה קרה לה אחר כך אך בונדר ושאר חברי המועדון אמרו שהיא מתה, אבל בניגוד לבונדר הם חשבו כי היא מתה משריפת המועדון. התגלתה כחייה בפרקים 102 ו-103. הבריחה את לאצי מהכלא וחטפה את ניקו.
לאצי פון שוורצה (עמי סמולרצ'יק) (עונה 2): דודה הגרמני של חושן, בא במסווה של משקיע גרמני בחצי השני של עונה 2 כדי לשמור על חושן בעקבות הבטחה שנתן לאביה המנוח. התגלה כגנב עתיקות. ניסה להרוג את ניקו כי לפי דעתו אישה לא יכולה להיות כוהנת, נכנס לכלא לאחר שניסיונו לחסל את ניקו לא הצליח אחרי שחישמל את עופרה נכנס לכלא אך חושן הבריחה אותו מהכלא.
אלי אביקזר

| --- | --- |

תמונה זו מוצגת בוויקיפדיה בשימוש הוגן. נשמח להחליפה בתמונה חופשית.
 לידה:  16 ביוני 1947 כ"ח בסיוון ה'תש"ז מרוקו קזבלנקה, מרוקו
 פטירה:  16 במאי 2004 (בגיל 56) כ"ה באייר ה'תשס"ד ישראל נתניה, ישראל
 מידע כללי
 מדינה:  ישראל 
 ספורט
 ענף ספורט:  קרב מגן ישראלי
 מאמן:  אימי שדאור
 הישגים
 דרגה:  קרב מגן ישראלי: מייסד, חגורה אדומה דאן 10 קרב מגע: חגורה שחורה ג'ודו: חגורה שחורה אייקידו: חגורה שחורה
 תלמידים:  אבי אבסידון, אלי ליכטנשטיין, יהודה אביקזר, פרננדו מרי, ארז שרעבי
 
אלי אביקזר (כ"ח בסיוון ה'תש"ז, 16 ביוני 1947 – כ"ה באייר ה'תשס"ד, 16 במאי 2004) היה מייסד שיטת קרב מגן ישראלי.
התבגרותו

נולד בקזבלנקה שבמרוקו ועלה לישראל בשנת 1963. בשנות נערותו בעיר נתניה היה מעורב במספר רב של אירועי אלימות רחוב.
החל להתאמן תחת אימי שדאור בשנת 1964, ממציא ומייסדה של תורת הקרב מגע והיה לתלמידו הבכיר. אלי אביקזר נהג לומר כי אם אימי שדאור לא היה לוקח אותו תחת חסותו ו"מוציא אותו מהרחוב" (כדבריו), היה הופך להיות עבריין.
רקע באמנויות לחימה

ב-1965 במקביל לאימוני קרב המגע החל להתאמן בג'ודו תחת גדי סקורניק ועמוס גרינשפן. מאוחר יותר התאמן גם באמנויות הלחימה אחרות קראטה וג'ו ג'וטסו. בשנת 1968 החל אביקזר ללמוד אייקידו, תחילה בישראל ומאוחר יותר בצרפת, שיטה אשר הפכה מרכזית בתפישתו.
בשנת 1971 הפך אלי אביקזר להיות בעל החגורה השחורה הראשון בעולם אשר מאמנו אימי שדאור הסמיך  בקרב מגע. זמן קצר לאחר מכן, זכה אלי אביקזר בחגורה שחורה בג'ודו ובחגורה חומה באייקידו.
כתלמידו הבכיר של אימי שדאור, אלי אביקזר תרם רבות לייסודה ופיתוח תורת קרב המגע ועיצוב אופי השיטה רעיונית ומבחינה טכנית על פי הידע הנוסף שרכש באומנויות אלה ובעיקר מעת שירותו בצבא כראש מדור קרב מגע.
שירות צבאי

תחת חסותו של שדאור, הדריך אביקזר בהתנדבות אימוני קרב מגע מיוחדים בכוחות הביטחון השונים, תוך דגש על פיתוח יכולות יד-ריקה מיוחדות בכוחות מיוחדים.
אביקזר תרם רבות לפיתוח המקצוע בצה"ל: הרחבת משמעותית של מעגל המתאמנים עד לכ-90,000 חיילים וחיילות, ארגון מערך ההדרכה והטמעת טכניקות הדרכה מקובלות וסטנדרטים מעולם הספורט. בנוסף ניכרה תרומתו בפיתוח הטכני של השיטה ובהתאמתה לנסיבות המשתנות של התפתחות הטרור בשנות ה-70.
בשנת 1987 פרש אביקזר משירות קבע.
דרכו עד לפיצול בין ק.מ.י ל"קרב מגע"

בשנת 1974 פרש אימי שדאור מפעילות אקטיבית והעביר לניהול אביקזר את המכון לקרב מגע בנתניה.
ב-1978 נוסדה רשמית העמותה לקרב מגע. אביקזר נבחר להקים את הוועדות המקצועיות של העמותה ואת ועדת הדרגות, בהסתמך על כישוריו בקרב מגע וניסיונו כפעיל בהתאחדות הג'ודו.
בשנות השמונים ערך יחד עם שדאור ועם כמה מתלמידיו השתלמויות בארצות הברית לגופים פרטיים ולכוחות משטרה שונים.
הקמת ק.מ.י- קרב מגן ישראלי

בשנת 1989, בעקבות רצון להתפתח מעבר לקרב מגע, ייסד אביקזר את העמותה ל-ק.מ.י. - קרב מגן ישראלי, ופרש מהאגודה לקרב מגע. דחיפה נוספת לפיצול הייתה מחלוקת מקצועית- תפישת עולמו המקצועית של אביקזר אשר כללה תובנות ממקצועות לחימה נוספים (בעיקר מאייקידו) הביאה להתפתחות שיטה שונה במקצת מקרב המגע שהיה מקובל עד אותה עת.
אביקזר ביקש להדגיש את ערכי הציונות והקשר למדינת ישראל בעמותה הצעירה ולכן שילב בשמה את המילה "ישראלי" ואף בחר מדי אימון בצבעי דגל הלאום.
ב-1996 העניק שדאור תעודת "מייסד" וכן דרגת דאן 8 לאביקזר, מחווה שמטרתה לסמן שהפיצול בין השיטות התקבל ברוח טובה.
בשנת 1999 זכה אביקזר לכבוד והכרה בינלאומית מיוחדים, כאשר הוענקה לו דרגת דאן 10 מטעם ראשי השיטות באמנויות הלחימה השונות בארץ ובעולם, מהמוסדות לחינוך גופני בישראל ומתלמידיו הבכירים.
תפישת עולם מקצועית וערכית

אביקזר הדגיש את היעילות והפשטות בפיתוח שיטות הלחימה וההגנה העצמית שלו. הרעיון המרכזי אותו יישם היה שימוש במינימום תנועה וכוח להשגת מקסימום תוצאה, או במילותיו אשר הפכו למוטו של ק.מ.י: "מינימום הגנה כנגד מקסימום התקפה".
אביקזר הרבה לשלב בק.מ.י תובנות מאמנויות הלחימה הרכות כגון אייקידו, על מנת לצמצם את הצורך בשימוש בכוח.
יותר מכל ראה אביקזר את עצמו כמחנך ומורה דרך. בתורתו הדגיש מאוד את הריסון, ההימנעות מעימות אלים, והשימוש בכוח כמוצא אחרון. בהדרכתו הרבה להדגיש ערכים כגון אהבת האדם, אנושיות, וטוהר מידות בצד ציונות ואהבת הארץ.
בשנת 2004 נפטר אלי אביקזר מסרטן.
יהודה אביקזר, בנו וממשיך דרכו של אלי, קיבל ממנו בשנת 2004 דרגת דאן 5 בקרב מגע. לאחר פטירתו של אלי, בשנת 2005, השיק יהודה בנו את עמותת אל"י (אמנות לחימה ישראלית). אל"י מקפידה על מקצועיות בקרב מגע, תוך פיתוח תוכנית לימודים מקיפה ומפורטת הכוללת שינויים מרחיקי לכת ופיתוחים משמעותיים בתורת קרב המגע בהתבסס על מורשת אביו. שיטת מתן החגורות השתנתה, ומגוון התרגילים והטכניקות התעצם והשתכלל.
הערות שוליים

1 2 3  עילית קרב מגע, שיטת לחימה ישראלית להגנה עצמית.
1 2 3 4  אלי אביקזר,
קרב מגע - TKM - הגנה עצמית.
| --- | --- |
בקרת זהויות :  NLI: 987007516501905171  VIAF: 310737099   WorldCat (עם VIAF): 310737099
1900 במדע

| 0 | 1 | 2 | 3 |
| --- | --- | --- | --- |
|  |  | 1900  במדע |  |
< · 1898 · 1899 — 1900 — 1901 · 1902 · >
כל ערכי השנים במדע במאה ה-20 · כל ערכי השנים במדע במאה ה-21 · פורטל מדע בישראל
מקס פלאנק מתאר את חוק פלאנק לקרינת גוף שחור
אסטרונומיה

גילוי כוכב שביט 21P/Giacobini–Zinner
ארכאולוגיה

סיום החפירות של אוניברסיטת פנסילבניה בניפור, עיר עתיקה של ממלכת בבל, נמצאת בשטח עיראק
ביולוגיה

הוגו דה פריס (Hugo de Vries), בוטניקאי הולנדי מפרסם תוצאות מחקר שמאושש את חוקי התורשה של מנדל
גאוגרפיה

21 ביולי – משלחת רוסית לחקר ארקטיקה יוצאת לדרך. הפעילות נמשכה עד לשנת 1902 כאשר הספינה זריה (Заря, שחר ברוסית) קרסה
רוברט פירי גילה את קאפקלובן - נקודת היבשה הצפונית ביותר
גאולוגיה

ריצ'רד אולדהם (Richard Dixon Oldham) הגדיר 3 סוגי גלים בסייסמוגרף
טכנולוגיה

2 ביולי – שיגור ספינת האוויר ראשונה מסוג צפלין, LZ1. פרי תכנון של פרדיננד פון צפלין.
23 בדצמבר – רג'ינלד פסנדן (Reginald Fessenden) הצליח להעביר שדר רדיו למרחק של כ-1.6 ק"מ
חברת קודאק מתחילה ביצור מצלמות בראוני
האחים רייט מתחילים ניסויי תעופה בעזרת דאון
כימיה

שיפורים בנוסחת רידברג, נוסחה אמפירית לחישוב הספקטרום של אטום המימן על ידי יוהנס רידברג, כימאי שוודי
הרדיקל האורגני הראשון, טריפנילמתיל רדיקל, זוהה על ידי מוזס גומברג (Moses Gomberg)
מתמטיקה

דויד הילברט מגדיר את 23 הבעיות של הילברט
מקס דן, תלמידו של דוד הילברט פותר את הבעיה השלישית של הילברט
פיזיקה

גוליילמו מרקוני רושם פטנט על מעגל LC
גילוי קרינת גמא על ידי פאול אולריך ווילר (Paul Ulrich Villard)
מקס פלאנק מתאר את חוק פלאנק לקרינת גוף שחור, צעד ראשון במכניקת הקוונטים
פסיכולוגיה

פרסום ספרו של זיגמונד פרויד Die Traumdeutung
תעופה

2 ביולי – פרדיננד פון צפלין בונה את ספינת האוויר הראשונה